Ku tumbuluxiwa ka matiko-xikaya na matiko lama tifumaka swi tise ku cinca eka sisiteme ya tihuvo ta ndhavuko. Matiko-xikaya ni matiko lama tifumaka a ya nyikiwe matimba yo lawula tisisiteme ta tihuvo ta ndhavuko ta wona. Leswi swi vange leswaku matiko-xikaya yo hambana ni matiko lama tifumaka ya amukela tisisiteme to hambana ta "Tihuvo ta Tihosi", leswi a swi hlohloteriwa hi mindhavuko ni mfuwo leswi a swi tirhisiwa etindhawini ta vona. Loko ri xa u pfukile a ya exikolweni. U fambile hi ku nonoka wonge a a ri eku hlayeleni magoza yakwe. Mahlo yakwe a ya halahala hikuva a a sungule ku biwa hi ripfalo. A a sungula ku swi vona leswaku a a nga ha rhandziwi hi munhu. Hi masiku mambirhi ntsena, tiko hinkwaro a ri pomeriwile hi valala vakwe. A a twisisa leswaku a va nga ta n'wi hlasela va n'wi dlaya hi mavoko ya vona, a va chava ku tluleriwa hi xivungu lexi a xi n'wi nghenerile. A ku ri hava na n'wana na un'we wa mhamba epatwini. U fambise xisweswo a mbekuka tanihi risiva exidzedzeni lexikulu. Loko a fika exikolweni u kume leswaku gede a yi lotleriwile hi dyiganji dyintshwa dyo tani! Darata a yi funengetiwe hi maphepha lamakulu. A ku tsariwe mahungu yo tala eka wona: 'Famba na AIDS ya wena!''U lava ku ta tluleta vana va mani''HIV-carrier go to hell!''Your death or ours' 'Famba u ya fela le kule le!?